— Сёння варта звярнуць увагу яшчэ вось на што. Мы кажам пра трагедыю беларускіх вёсак, але ж была і трагедыя беларускіх гарадоў, пра якую і сёння няшмат ведаем. Мы ведаем колькасць гарадоў, знішчаных падчас вайны, — 209, але не ведаем і ўжо ніколі, пэўна, не даведаемся, колькі ў іх загінула жыхароў, а ўжо тым больш іх імёнаў. У Мінску, напрыклад, зафіксавана лічба каля 300 тысяч. Але ж там былі і ваеннапалонныя, і бежанцы з іншых месцаў. А колькі загінула карэнных мінчан? І так у кожным горадзе...